Document ID: 32002D0494

Reference:
EUR-Lex - 32002D0494 - SK
Dôležité právne oznámenie
|
32002D0494
Úradný vestník L 167 , 26/06/2002 S. 0001 - 0002
Rozhodnutie Radyz 13. júna 2002,ktorým sa vytvára Európska sieť kontaktných miest, pokiaľ ide o osoby zodpovedné za genocídu, zločiny proti ľudskosti a vojnové zločiny(2002/494/SVV)RADA EURÓPSKEJ ÚNIE,so zreteľom na hlavu VI Zmluvy o Európskej únii, najmä na jej článok 30 a článok 34 ods. 2 písm. c),so zreteľom na iniciatívu Holandského kráľovstva,so zreteľom na stanovisko Európskeho parlamentu [1],keďže:(1) medzinárodné trestné súdy pre bývalú Juhosláviu a Rwandu od roku 1995 vyšetrujú, stíhajú a súdia porušenia vojnových zákonov a zvyklostí, genocídu a zločiny proti ľudskosti;(2) Rímsky štatút Medzinárodného trestného súdu zo 17. júla 1998 tvrdí, že najvážnejšie zločiny, týkajúce sa medzinárodného spoločenstva ako celku, najmä genocída, zločiny proti ľudskosti a vojnové zločiny, nesmú zostať nepotrestané a že ich účinné stíhanie musí byť zabezpečené prijatím opatrení na národnej úrovni a posilnením medzinárodnej spolupráce;(3) Rímsky štatút pripomína, že každý štát je povinný vykonávať svoju trestnú právomoc nad osobami zodpovednými za tieto medzinárodné zločiny;(4) Rímsky štatút zdôrazňuje, že Medzinárodný trestný súd, ktorý bol ním zriadený, musí dopĺňať národné trestné jurisdikcie.(5) všetky členské štáty Európskej únie podpísali alebo ratifikovali Rímsky štatút;(6) vyšetrovanie a stíhanie genocídy, zločinov proti ľudskosti a vojnových zločinov, a výmena informácií o nich musia zostať v kompetencii národných orgánov, pokiaľ ich neovplyvňuje medzinárodné právo.(7) členské štáty sú konfrontované s osobami, ktoré sa podieľali na týchto trestných činoch a hľadajú útočisko v rámci hraníc Európskej únie;(8) úspech účinného vyšetrovania a stíhania týchto zločinov na národnej úrovni závisí do veľkej miery od úzkej spolupráce medzi jednotlivými orgánmi, ktoré sa zúčastňujú na boji proti nim;(9) je dôležité, aby príslušné orgány štátov – signatárov Rímskeho štatútu, vrátane členských štátov Európskej únie, úzko spolupracovali v tejto súvislosti;(10) úzka spolupráca sa zvýši, ak členské štáty umožnia priamu komunikáciu medzi centralizovanými, špecializovanými kontaktnými miestami;(11) úzka spolupráca medzi týmito kontaktnými miestami môže poskytnúť úplnejší zoznam osôb, podieľajúcich sa na týchto zločinoch, vrátane otázky, v ktorých členských štátoch sú predmetom vyšetrovania;(12) členské štáty v spoločnej pozícii Rady 2001/443/CFSP z 11. júna 2001 o Medzinárodnom trestnom súde [2] vyjadrili presvedčenie, že zločiny v jurisdikcii Medzinárodného trestného súdu sa týkajú všetkých členských štátov, ktoré sú rozhodnuté spolupracovať s cieľom predchádzať týmto zločinom a ukončiť beztrestnosť ich páchateľov;(13) toto rozhodnutie neovplyvňuje žiadnu dohodu alebo zmluvu, týkajúcu sa vzájomnej pomoci v trestných záležitostiach, medzi súdnymi orgánmi;ROZHODLA TAKTO:Článok 1Určenie a oznámenie kontaktných miest1. Každý členský štát určí kontaktné miesto pre výmenu informácií, týkajúcich sa vyšetrovania genocídy, zločinov proti ľudskosti a vojnových zločinov, ktoré sú definované v článkoch 6, 7 a 8 Rímskeho štatútu Medzinárodného trestného súdu zo 17. júla 1998.2. Každý členský štát písomne oznámi Generálnemu sekretariátu Rady svoje kontaktné miesto v zmysle tohto rozhodnutia. Generálny sekretariát zabezpečí, aby toto oznámenie bolo postúpené členským štátom, a bude informovať členské štáty o všetkých zmenách v týchto oznámeniach.Článok 2Získavanie a výmena informácií1. Úlohou každého kontaktného miesta bude poskytnúť na požiadanie, v súlade s platnými dohodami medzi členskými štátmi a platným národným právom, všetky dostupné informácie, ktoré môžu byť dôležité v rámci vyšetrovania genocídy, zločinov proti ľudskosti a vojnových zločinov uvedených v článku 1(1), alebo uľahčiť spoluprácu s príslušnými národnými orgánmi.2. V medziach platných vnútroštátnych právnych predpisov si kontaktné miesta môžu vymieňať informácie aj bez požiadania.Článok 3Informovanie Európskeho parlamentuRada bude informovať Európsky parlament o fungovaní a účinnosti európskej siete kontaktných miest v rámci každoročnej rozpravy, vedenej Európskym parlamentom v zmysle článku 39 zmluvy.Článok 4ImplementáciaČlenské štáty zabezpečia, aby boli schopné úplne spolupracovať v súlade s ustanoveniami tohto rozhodnutia najneskôr jeden rok po nadobudnutí účinnosti tohto rozhodnutia.Článok 5Nadobudnutie účinnostiToto rozhodnutie nadobudne účinnosť dňom jeho prijatia.V Luxemburgu 13. júna 2002Za RadupredsedaM. Rajoy Brey[1] Ú. v. C 295, 20.10.2001, s. 7.[2] Stanovisko vydané 9. apríla 2002 (zatiaľ neuverejnené v Úradnom vestníku).--------------------------------------------------

Summary:
Európska sieť pre zločiny genocídy
Európska sieť pre zločiny genocídy
ZHRNUTIE K DOKUMENTU:
Rozhodnutie 2002/494/SVV – sieť kontaktných miest týkajúcich sa genocídy, zločinov proti ľudskosti a vojnových zločinov
SÚHRN
AKÝ JE CIEĽ TOHTO ROZHODNUTIA?
              
Rozhodnutím sa vytvára sieť národných kontaktných miest (jeden v každej krajine EÚ), ktoré majú zlepšiť spoluprácu v boji proti genocídam*, zločinom proti ľudskosti* a vojnovým zločinom*.
HLAVNÉ BODY
V každej krajine EÚ sa zriaďujú národné kontaktné miesta určené na výmenu informácií o vyšetrovaní týchto trestných činov. Podrobné údaje o každom kontaktnom mieste sa musia poslať generálnemu sekretariátu Rady Európskej únie, ktorý potom odovzdá tieto údaje národným kontaktným miestam v iných krajinách EÚ.
Národné kontaktné miesta si na žiadosť ostatných národných kontaktných miest navzájom poskytujú informácie týkajúce sa vyšetrovania genocíd, zločinov proti ľudskosti a vojnových zločinov.
Rada EÚ každoročne informuje Európsky parlament o činnosti siete kontaktných miest.
Sieť sa schádza dvakrát ročne na zasadnutiach, ktoré zvoláva predsedníctvo Rady EÚ, s cieľom koordinovať prebiehajúce úsilie zamerané na vyšetrovanie a stíhanie osôb podozrivých zo spáchania genocídy, zločinov proti ľudskosti a vojnových zločinov, prípadne z účasti a nich.
ODKEDY SA ROZHODNUTIE UPLATŇUJE?
              
Rozhodnutie nadobudlo účinnosť 13. júna 2002.
KONTEXT
              
Všetky krajiny EÚ ratifikovali Rímsky štatút zo 17. júla 1998 o založení Medzinárodného trestného súdu (ICC), ktorý rozhoduje o veciach týkajúcich sa genocídy, zločinov proti ľudskosti a vojnových zločinov.
Vyšetrovanie a stíhanie činov genocídy, zločinov proti ľudskosti a vojnových zločinov je však primárne zodpovednosťou vnútroštátnych orgánov. Práve preto je potrebná užšia spolupráca medzi vnútroštátnymi orgánmi, aby sa zabezpečil úspešný boj proti takýmto zločinom.
Sieť pre zločiny genocídy
HLAVNÉ POJMY
*Genocída – činy spáchané s úmyslom úplne alebo čiastočne zničiť určitú národnú, etnickú, rasovú alebo náboženskú skupinu.
*Zločiny proti ľudskosti – činy spáchané v rámci rozsiahleho a systematického útoku namiereného proti civilnému obyvateľstvu.
*Vojnové zločiny – spáchané činy, ktoré sú v rozpore so zákonmi vojny (napr. Ženevskými dohovormi). Ako príklad možno uviesť zlé zaobchádzanie s vojnovými zajatcami, zabíjanie rukojemníkov alebo úmyselné ničenie miest, dedín a obcí.
AKT
            
Rozhodnutie Rady 2002/494/SVV z 13. júna 2002, ktorým sa vytvára Európska sieť kontaktných miest, pokiaľ ide o osoby zodpovedné za genocídu, zločiny proti ľudskosti a vojnové zločiny (Ú. v. ES L 167, 26.6.2002, s. 1 – 2)
SÚVISIACE AKTY
            
Rozhodnutie Rady 2003/335/SVV z 8. mája 2003 o vyšetrovaní a trestnom stíhaní genocídy, zločinov proti ľudskosti a vojnových zločinov (Ú. v. EÚ L 118, 14.5.2003, s. 12 – 14)
Posledná aktualizácia 26.11.2015